text: Her kan du fortælle TV SYD, hvad du ønsker af kommunalvalget
  09 september 2017 kl. 18.47
  På TVSYD sætter vi vælgernes ønsker på dagsordenen, når der er kommunalvalg. Derfor kan du denne weekend møde TV SYD's journalister rundt omkring i vores sendeområde.
  TV SYD er denne weekend på gaden i samtlige Syd- og Sønderjyske Kommuner for at høre, hvad vælgerne mener de kommunale politikere skal gøre noget ved.
  - Det gør vi, fordi vi gerne vil være helt sikre på, at vi har fat i de helt rigtige historier, når vi skal dække kommunalvalget den 21. november, siger TV SYDs direktør, Betina Bendix.
  Betina Bendix, direktør, TV SYD: "Det gør vi, fordi vi gerne vil være helt sikre på, at vi har fat i de helt rigtige historier."
  Borgernes inputs bliver skrevet ned, og skal bruges, når kommunalvalget for alvor går i gang om små to måneder.
  - Jeg synes, at det er en rigtig god ide. Jeg har da også tænkt over, om der ikke snart skete noget med den her valgkamp, siger Helle Hilker fra Haderslev.
  Efter nogle timer i Haderslev tegnede der sig et tydeligt billede af, hvad borgerne her gerne vil have politikerne til at tage stilling til – folkeskolen, ældreplejen, daginstitutioner og vejene.
  Indtil nu har TV SYDs journalister besøgt Fanø, Aabenraa, Sønderborg, Haderslev, Tønder, Billund, Varde, Vejen og Hedensted.
  Søndag fortsætter turen til Fredericia, Horsens, Vejle, Kolding, Esbjerg og Ribe.
  Her kan du møde TV SYDs journalister søndag:
  Kl. 10.30 -13.30Vejle: Bilka, Solkille Allé 2, 7100 VejleFredericia: Føtex, Venusvej 8, 7000 FredericiaEsbjerg: Bilka, Stormgade 157, 6715 EsbjergKl. 14.30-17.00Horsens: Bilka, Høegh Guldbergs Gade 10, 8700 HorsensRibe: Kvickly, Seminarievej 1, 6760 RibeKolding: Bilka, Skovvangen 40, 6000 Kolding
  
  